**Ֆաբերժեի թանգարան** (գերմ.՝ Fabergé Museum), թանգարան գերմանական Բադեն-Բադենում, որն ամբողջությամբ նվիրված է Կառլ Ֆաբերժեի ստեղծագործական կյանքին։ Հիմնադիրը կոլեկցիոներ Ալեքսանդր Իվանովն է։

Հավաքածու
---------

Ֆաբերժեի թանգարանում ցուցադրվում է ավելի քան 700 ցուցանմուշ, որոնք ստեղծվել են Ֆաբերժեի ընկերությունում։ Այստեղ է գտնվում ծխախոտատուփերի աշխարհում ամենամեծ հավաքածուն։ Բացի այդ, թանգարանում ցուցադրվում են նաև կենդանիների մանրակերտեր, ամենօրյա օգտագործման առարկաներ, թանկարժեք և կիսաթանկարժեք քարեր։

Թանգարանի ամենահայտնի նմուշներից էր 1902 թվականին պատրաստած ձուն, որը կոչվում է Ռոտշիլդյան։ Այն 2014 թվականին նվիրում են Էրմիտաժին.

Հավաքածուի մեջ աչքի է ընկնում արծաթյա սկահակը՝ նապաստակի տեսքով պատրաստած։ Այն ստեղծվել է Զատկի տոնի համար՝ 1907 թվականին։

Կայսերական ձվերից այստեղ է պահվում «Կեչուց» ձուն, որը Նիկոլայ կայսրը Զատկի տոնին պետք է նվիրեր մորը՝ այրիացած կայսրուհի Մարիա Ֆեոդորովնային, սակայն այդպել է չի նվիրում։ Մինչև 2001 թվականը համարվում էր կորսված։

Պատմություն
-----------

Բադեն-Բադենի Ֆաբերժեի թանգարանը բացվել է 2009 թվականի մայիսին՝ մոսկվացի կոլեկցիոներ Ալեքսանդր Իվանովի կողմից։

Իվանովի խոսքերով, որոշ առարկաներ ձեռք բերելու և թանգարան ստեղծելու համար ծախսվել է ավելի քան 17 միլիոն եվրո, որից մեկ միլիոնը միայն անվտանգության համակարգ ձեռք բերելու համար է ծախսվել։ Իվանովը ընտրել է Բադեն-Բադենը, քանի որ. *«Այն գտնվում է Ֆրանսիային մոտ և մեծ հետաքրքրություն է ներկայացնում հասարակության համար, բացի այդ, այն պատմականորեն ամենահայտնի առողջարանային քաղաքն է ռուսների շրջանում»:* Քաղաքի կառավարությունը նույնպես շահարգրգռված է եղել թանգարան ստեղծելու գործում։

Շուտով թանգարանի կից նոր բաժին է ավելացվել, որտեղ ցուցադրվում են հին եվրոպացի վարպետների և մինչկոլումբոսյան Պերուի զարդեղեն։ Հնաոճ ավտոմեքենաներ ցուցադրելու նպատակով թանգարանը պետք է մեծանա 2 000 քառակուսի մետրով։ Իվանովն ունի 50 ամերիկյան մեքենա՝ ստեղծված 1890-ից 1930 թվականները։

2009 թվականին ապրիլին, Կայմանյան կղզիներում գրանցված «Faberge Ltd.» անվանումով ընկերությունը հայց ներկայացրեց Ֆաբերժեի թանգարանին, որ «Ֆաբերժե» անվանումը պատկանում է իրեն և միայն նա կարող է այդ անվանումով հանդես գալ։ 2010 թվականի հունվարին Մայնի Ֆրանկֆուրտում կայացած միջնորդական դատի ժամանակ որոշվեց, որ թանգարանն իրավունք ունի օգտագործելու «Ֆաբերժե» անվանումը։

Պատկերասրահ
-----------

* Ռոտշիլդյան (Ֆաբերժեի ձու)Ռոտշիլդյան (Ֆաբերժեի ձու)
* Թանգարանի մուտքըԹանգարանի մուտքը

Տես նաև
-------

* Ֆաբերժեի թանգարան
* ֆաբերժեի ձվեր
* Ֆաբերժեի ընկերություն
* Կառլ Ֆաբերժե

Ծանոթագրություններ
------------------

1. 1 2  «Ротшильдовское - яйцо Фаберже». *eggs.zhukovich.ru*. Վերցված է 2020 թ․ հունվարի 6-ին.
2. 1 2  ``Tycoon Ivanov Vies Faberge, Boosts $2 Billion Museum Collection, Bloomberg
3. ↑  «Расчёт даты Пасхи». *Православная и католическая пасхи в 20-м и 21-м веках*. nabasice.narod.ru. Վերցված է 2014 թ․ հուլիսի 18-ին.
4. ↑  «Фаберже». *«Берёзовое», яйцо Фаберже (1917)*. faberge-eggs.info. Արխիվացված է օրիգինալից 2014 թ․ մայիսի 3-ին. Վերցված է 2014 թ․ հուլիսի 18-ին.
5. ↑  «Mieks Faberge Eggs». *Birch-Egg, 1917* (անգլերեն). mieks.com. Արխիվացված է օրիգինալից 2015 թ․ հունվարի 27-ին. Վերցված է 2014 թ․ հուլիսի 18-ին.

Արտաքին հղումներ
----------------

* Թանգարանի կայքը
* Ֆաբերժեի թանգարան, Ֆոտոռեպորտաժ Արխիվացված 2019-12-27 Wayback Machine
* Russian billionaire feathers his Fabergé nest egg

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆաբերժեի թանգարան (Բադեն-Բադեն)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1100086463 · ISNI: 000000049507559X · LCCN: no2018085968 · VIAF: 7146332806918731280 · WorldCat VIAF: 7146332806918731280 |

 |